open-index/open-wikipedia-markdown huggingface dataset:
Νικήτας Μυρσινιώτης

Ο **Νικήτας Μυρσινιώτης** ήταν λόγιος ιερομόναχος του 15ου αιώνα. Γεννήθηκε στην νήσο Ρόδο και έζησε την ίδια εποχή με τον Βρυέννιο, στον οποίο έγραψε επιστολή, ζητώντας του την λύση ορισμένων θεολογικών ζητημάτων. Έγραψε πραγματεία για την εκπόρευση του Αγίου Πνεύματος, την οποία μνημονεύεται ο Αλλάτιος. 
## Πηγές
* 

Κατηγορία:Βιογραφία-επέκταση
Κατηγορία:Βυζαντινοί κληρικοί
Κατηγορία:Ορθόδοξοι λόγιοι
Λέων Πρεσλάβας

Ο μητροπολίτης Πρεσλάβας **Λέων** ήταν λόγιος κληρικός  του 15ου αιώνα. (Η Πρεσλάβα «πόλις περιφανής, περί τον Ίστρον διακείμενη» κατά την Άννα την Κομνηνή.) Έγραψε εναντίον των καινοτομιών των Λατίνων. Στην βιβλιοθήκη της Ιεράς Συνόδου στη Μόσχα φυλάγεται «Λόγος πρός Λατίνους, ὅτι οὐ δεῖ τελεῖσθαι τά ἄζυμα». Άλλα συγγράμματά του είναι:
* περί της εκπορεύσεως του αγίου Πνεύματος, 
* περί νηστείας των σαββάτων, 
* περί του μη εν τη τεσσαρακοστή τελείαν λειτουργίαν προσφέρειν
* περί του μη λύειν τους εννόμους γάμους των ιερέων
* περί των πνικτών 
κ.ά.
## Πηγές
* 

## Σημειώσεις


Κατηγορία:Ορθόδοξοι λόγιοι
Κατηγορία:Βυζαντινοί κληρικοί
Κατηγορία:Βυζαντινοί λόγιοι
Κατηγορία:Μητροπολίτες Πρεσλάβας
Λάζαρος Μοναχός

Ο **Λάζαρος** ήταν λόγιος ιερομόναχος του 15ου αιώνα. Έγραψε επιστολή κατά Λατίνων προς τον Μητροπολίτη Λαρίσης, την οποία δημοσίευσε ο Σιμωνίδης στο Λονδίνο το 1858. Αντίγραφο της επιστολής του σώζεται και στην βιβλιοθήκη των Παρισίων. 
## Πηγές
* 

Κατηγορία:Βυζαντινοί κληρικοί
Κατηγορία:Ορθόδοξοι λόγιοι
Κατηγορία:Βυζαντινοί λόγιοι
Βασίλειος Στουδίτης

Ο **Βασίλειος Στουδίτης** ήταν λόγιος ιερομόναχος του 15ου αιώνα. Έγραψε επιστολές προς τον Πάπα, προς την Βενετία και προς άλλους προύχοντες και σε καθολικούς σε όλη την Ιταλία. 
## Πηγές
* 

Κατηγορία:Στουδίτες
Σταυροδρόμι Πέλλας

Το **Σταυροδρόμι** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - ιστορικά στοιχεία
Το Σταυροδρόμι βρίσκεται στα νότια όρια με την Περιφερειακή Ενότητα Ημαθίας, στην πεδιάδα των Γιαννιτσών, σε υψόμετρο 20 μέτρα. Απέχει 81 χλμ. Δ. της Θεσσαλονίκης, 23 χλμ. Ν.-ΝΔ. των Γιαννιτσών (έδρα του δήμου), 29 χλμ. Α.-ΝΑ. της Έδεσσας και 21 χλμ. ΒΑ. της Νάουσας. Ενοριακός ναός είναι η εκκλησία της Κοιμήσεως της Θεοτόκου, στο νοτιοανατολικό άκρο του χωριού εντός του νεκροταφείου. Στη βάση επιγραφής που είναι στο υπέρθυρο της νότιας εισόδου της αναγράφει ότι κτίστηκε το 1875.

Αναφέρεται επίσημα, μετά τους Βαλκανικούς Πολέμους, το 1918 στο ΦΕΚ 152Α - 09/07/1918 με την παλιά ονομασία του από την περίοδο της τουρκοκρατίας ως *Τσίτσιγας* (*Čečig’s* ή *Češig’s*) να προσαρτάται στην τότε κοινότητα Γκόλο Σέλο. Το 1926 με το ΦΕΚ 413Α - 22/11/1926 μετονομάστηκε σε  Σταυροδρόμι. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τα Εσώβαλτα, αποτελούν την κοινότητα Εσωβάλτων η οποία υπάγεται στη δημοτική ενότητα Κρύας Βρύσης του Δήμου Πέλλας ενώ σύμφωνα με την απογραφή του 2011 απογράφησαν 486 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Τα Ραγκουτσιάρια στο Σταυροδρόμι Πέλλας από τον ιστότοπο https://www.academia.edu/

## Σημειώσεις παραπομπές


Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Ανδρόνικος Δούκας Σγουρός

Ο **Ανδρόνικος Δούκας Σγουρός** ήταν λόγιος κληρικός του 15ου αιώνα. Έγραψε σύγγραμμα κατά των Λατίνων, το οποίο σώζεται στη βιβλιοθήκη της Ιεράς Συνόδου στη Μόσχα υπό τον αριθμό 395.
## Πηγές
* 

Κατηγορία:Βυζαντινοί κληρικοί
Κατηγορία:Βυζαντινοί λόγιοι
Κατηγορία:Ορθόδοξοι λόγιοι
Νικόλαος Ζακύνθου

Ο επίσκοπος Ζακύνθου **Νικόλαος** ήταν λόγιος κληρικός ιεράρχης του 15ου αιώνα. Έγραψε πονήματα κατά των ανακαινισμών των Λατίνων, τα οποία σώζονται στην Βιβλιοθήκη της Νάπολης. 
## Πηγές
* 

Κατηγορία:Μητροπολίτες Ζακύνθου
Κατηγορία:Βυζαντινοί επίσκοποι
Κατηγορία:Βυζαντινοί λόγιοι
Κατηγορία:Ορθόδοξοι λόγιοι
Αθανάσιος Κυδώνιος

Ο **Αθανάσιος Κυδώνιος** ήταν λόγιος κληρικός του 15ου αιώνα. Η καταγωγή του ίσως να είναι από την οικογένεια του Δημήτριου Κυδώνη που άκμασε τον 14ο αιώνα. Ο Αθανάσιος Κυδώνιος έγραψε πόνημα περί του χωρισμού της Ρωμαϊκής εκκλησίας και των λοιπών τεσσάρων Πατριαρχών, όπως μνημονεύει ο Αλλάτιος. 
## Πηγές
* 

Κατηγορία:Έλληνες λόγιοι του 15ου αιώνα
Κατηγορία:Βυζαντινοί λόγιοι
Κατηγορία:Ορθόδοξοι λόγιοι
Κώστας Μαγγίνας

Ο **Κώστας Μαγγίνας** είναι έλληνας κιθαρίστας και συνθέτης.

## Βιογραφία

Γεννήθηκε στην Αθήνα το 1962. Σπούδασε κιθάρα στο Εθνικό Ωδείο Αθηνών και στο Ωδείο Βορείου Ελλάδος. Το 1987 συνέχισε με υποτροφία τις σπουδές του στο Μουσικό Κολέγιο Μπέρκλι (Berklee College of Music) της Βοστώνης, όπου ήρθε σε επαφή και έπαιξε με μουσικούς όπως ο Ρίκι Φορντ (Ricky Ford), ο Μιλτ Χίντον (Milt Hinton), ο Ραν Μπλέικ (Ran Blake), ο Κένι Μπαρέλ (Kenny Burrell), Ο Χιούστον Πέρσον (Houston Person), ο Τσαρλς Ντέιβις (Charles Davis). Το 1991 επέστρεψε και από τότε δραστηριοποιείται στην Ελλάδα.

Έχει περιοδεύσει σε όλη τη χώρα και στα Βαλκάνια, με δικά του σχήματα και με μουσικούς όπως ο Λι Κόνιτς (Lee Konitz), ο Μαρκ Τέρνερ (Mark Turner), ο Σαμ Νιούσομ (Sam Newsome), ο Ρομπ Ντίξον (Rob Dixon), ο Ρομπέρτο Γκάτο (Roberto Gatto), ο Ντανίλο Ρέα (Danilo Rea), ο Τρίλοκ Γκούρτου (Trilok Gurtu), ο Ρικ Μαργκίτσα (Rick Margitza). Έχει εμφανιστεί σε φεστιβάλ τζαζ, στο Μέγαρο Μουσικής Αθηνών, στις Γιορτές της Γης, σε συναυλίες στα πλαίσια του οργανισμού της Πολιτιστικής Πρωτεύουσας Θεσσαλονίκης και αλλού· έχει συνεργαστεί με τη χορευτική ομάδα «14η μέρα» και έχει συνθέσει για το Τρίτο Πρόγραμμα και για ντοκιμαντέρ της ελληνικής τηλεόρασης· έχει ασχοληθεί με το θέατρο, μεταξύ άλλων σε συνεργασία με το Στάθη Λιβαθινό. Ακόμη, έχει ασχοληθεί με τη διδασκαλία της τζαζ σε ωδεία.

To 1999 κυκλοφόρησε τον 1ο προσωπικό του δίσκο, «Dialogues». Συμμετείχαν γνωστοί μουσικοί όπως ο Μάνος Αχαλινωτόπουλος (κλαρινέτο), ο Δημήτρης Μυστακίδης (ούτι, λαούτο), και ο Αλέκος Παπαδόπουλος (κρουστά).

Ο Κώστας Μαγγίνας μένει στη Θεσσαλονίκη.

## Εργογραφία

Αν και στις ζωντανές του εμφανίσεις ο Κώστας Μαγγίνας υπηρετεί κυρίως την τζαζ, στις κυκλοφορίες του (στη δισκογραφική εταιρεία Άνω Κάτω Ρέκορντς) υιοθετεί εξίσου στοιχεία από την ελληνική, την ξένη, αλλά και τη ροκ μουσική παράδοση:

* *Dialogues* (Ano Kato records ρει 2017)
* *Seven for a Secret* (Ano Kato records ρει 2022)
* *The Call*, με τον Πίτερ Σάλτσεφ (Ano Kato records ρει 2038)

## Εξωτερικοί σύνδεσμοι
* Συνέντευξη στον Πάνο Αγγελόπουλο
* Προσωπική ιστοσελίδα του καλλιτέχνη
* Ιστοσελίδα αφιερωμένη στο ''The Call''

## Παραπομπές


Κατηγορία:Έλληνες κιθαρίστες
Κατηγορία:Έλληνες συνθέτες
Μαγγινας
Οι Περιπέτειες του Σάμμυ: Το Μυστικό Πέρασμα (ταινία)

Η ταινία **Οι Περιπέτειες του Σάμμυ: Το Μυστικό Πέρασμα** (αυθεντικός τίτλος: «Sammy's Adventures: The Secret Passage») είναι μια βελγική-Γάλλος ταινία κινουμένων σχεδίων, την οποία σκηνοθέτησε ο Μπεν Στάσεν (Ben Stassen). Η ταινία προβάλλεται (και σε 3D) από τις 9 Δεκεμβρίου 2010 στους ελληνικούς κινηματογράφους, μεταγλωττισμένη στα ελληνικά με τις φωνές των Γιώργου Καπουτζίδη (Σάμμυ), Λίνας Σακκά (Σέλι), Γιώργου Λιανού (Ρέι), Κώστα Τριανταφυλλόπουλου (Σλιμ) και Άριελ Κωνσταντινίδη (Σνόου).

## Πλοκή
Από την πρώτη στιγμή της ζωής του, ο Σάμμυ έρχεται αντιμέτωπος με τον κίνδυνο και πολύ σύντομα ανακαλύπτει ότι η ζωή δεν είναι ένας ωκεανός ηρεμίας και γαλήνης. Πρέπει να μάθει να επιζεί, για να καταφέρει να επιστρέψει μια μέρα στην ίδια παραλία όπου γεννήθηκε. Αυτή είναι η μοίρα του ως χελώνας. Ο Σάμμυ, όμως, έχει σκληρό... καβούκι, δυνατά κι ευκίνητα πτερύγια και μια ιδιαίτερη αγάπη για την περιπέτεια!

Κατά τη διάρκεια του απίστευτου ταξιδιού του, σε θάλασσες ζεστές και παγωμένες, θα κάνει φίλους, θα συναντήσει ανθρώπους και θα προβληματιστεί για την υγεία του πλανήτη. Βασική του, όμως, αποστολή, είναι να ξαναβρεί την πανέμορφη Σέλι. Αυτή που πριν από αρκετά χρόνια του έσωσε τη ζωή.

## Κριτικές
* Σταύρος Γανωτής, Cine.gr 
* Γιάγκος Αντίοχος, Athinorama.gr

## Παραπομπές


## Εξωτερικοί σύνδεσμοι
* Επίσημο website
* «Οι Περιπέτειες του Σάμμυ: Το Μυστικό Πέρασμα» στο IMDB 
* «Οι Περιπέτειες του Σάμμυ: Το Μυστικό Πέρασμα» στο Rotten Tomatoes

Κατηγορία:Βελγικές ταινίες
Κατηγορία:Ταινίες του 2010
Κατηγορία:Ταινίες παραγωγής StudioCanal
Κατηγορία:Γαλλικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Βελγικές ταινίες κινουμένων σχεδίων
Κατηγορία:Γαλλικές ταινίες κινουμένων σχεδίων
Κατηγορία:3D ταινίες κινουμένων σχεδίων
Κατηγορία:Ταινίες σχετικά με γάτες
Βασίλειος Κερκύρας

Ο Μητροπολίτης Κέρκυρας **Βασίλειος** ήταν λόγιος κληρικός του 15ου αιώνα. Έζησε προφανώς μετά την άλωση της Κωνσταντινουπόλεως από τους Λατίνους Σταυροφόρους. Στα χειρόγραφα που φυλάγονται στη βιβλιοθήκη της Ιεράς Συνόδου στη Μόσχα βρίσκεται υπό τον αριθμό 208 επιστολή του μητροπολίτη αυτού προς τον Πάπα, περί των προνομίων του θρόνου της Κωνσταντινούπολης, περί της εκπορεύσεως του αγίου Πνεύματος, και περί του ουκ συναχθήναι σύνοδον οικουμενικήν άνευ του Πατριάρχου της Κωνσταντινουπόλεως. Επίσης έλεγξε τον Πάπα διότι εδίωξε τους νόμιμους επισκόπους Αθηνών, Θεσσαλονίκης, Ζαράτας, Βουλγαρίας, Πατρών και άλλων επαρχιών και χειροτόνησε παράνομους. 
## Πηγές
* 

Κατηγορία:Μητροπολίτες Κερκύρας
Κατηγορία:Ορθόδοξοι λόγιοι
Μονή Μεταμορφώσεως (Κυψέλη)

Η **Μονή Μεταμορφώσεως του Σωτήρος** είναι εκκλησία στην Αττική. Χρονολογείται από τον 19ο αιώνα. Βρίσκεται στην συνοικία της Κυψέλης σε ύψωμα βόρεια της Σχολής Ευελπίδων, στην διασταύρωση των οδών Σκύρου και Γιαννιτσών. Είναι ρυθμού βασιλικής, καμαροσκέπαστη με ημιεξαγωνική αψίδα ιερού. 
## Πηγές
* 

Κατηγορία:Νεότερες εκκλησίες στην Αθήνα
Μίνι Μινάουι

Ο **Σούλιμαν Αρκούα Μινάουι** (Suliman Arcua Minnawi), γνωστότερος ως **Μίνι Μινάουι** (Minni Minnawi) διατέλεσε αρχηγός της μεγαλύτερης παράταξης του Σουδανικού Απελευθερωτικού Στρατού (SLA). Γεννήθηκε στις 12 Δεκεμβρίου του 1968 στο βόρειο Νταρφούρ, στο Σουδάν και ανήκει στην μη-αραβική φυλή των Ζαγκχάβα. Πρώην δάσκαλος, διατέλεσε αρχικά γραμματέας του πρώτου αρχηγού του SLA, Αμπντούλ Βαχίρ αλ-Νουρ, πριν το διαχωρισμό του το 2004.

Στις 5 Μαΐου του 2006, η ομάδα που βρισκόταν υπό την ηγεσία του υπέγραψε ειρηνευτική συμφωνία με την κυβέρνηση του Χαρτούμ στην πρωτεύουσα της Νιγηρίας Αμπούτζα, η οποία έμεινε γνωστή ως *Συμφωνία του Μαΐου*. Τα μέλη της όμως συνέχισαν να πολεμούν ενάντια στην άλλη ομάδα του SLA που οδηγούνταν από τον αλ-Νουρ καθώς και στο Κίνημα Δικαιοσύνης και Ισότητας (JEM) του Χαλίλ Ιμπραήμ. Τον Ιούλιο (4-8 Ιουλίου) του 2006 μάχες στην περιοχή της πόλης Κόρμα στο βόρειο Νταρφούρ είχαν ως αποτέλεσμα τον θάνατο 80 ανθρώπων.  

Τον Αύγουστο του 2006, η κυβέρνηση του Σουδάν τοποθέτησε τον Μινάουι στη θέση του προέδρου της Μεταβατικής Περιφερειακής Αρχής του Νταρφούρ, κάνοντάς τον έτσι ταυτόχρονα το τέταρτο στην τάξη μέλος της Κυβέρνησης του Σουδάν (Ανώτερος Βοηθός του Προέδρου της Δημοκρατίας). Στην πραγματικότητα όμως, ο Ομάρ Μπασίρ περιόρισε αρκετά την όποια εξουσία του. Στις 14 Σεπτεμβρίου 2006 ο Μινάουι ήρθε σε ρήξη με την Κυβέρνηση όταν δήλωσε ότι δεν έχει αντίρρηση για τη νέα ειρηνευτική δύναμη του ΟΗΕ που περιγραφόταν στο ψήφισμα 1706 του Συμβουλίου Ασφαλείας.  Τον Μάιο του 2007 ο Μινάουι δήλωσε πως δεν υπήρχε στήριξη από το Χαρτούμ και η πορεία του στη θέση αυτή ήταν αποτυχημένη. Μετά τις νέες επιθέσεις του Στρατού του Σουδάν το 2007, ο Μινάουι δήλωσε πως πλήττουν τις ελπίδες για τις νέες ειρηνευτικές συνομιλίες που επρόκειτο να αρχίσουν σύντομα. 
        
Το 2008 έσπασε τη συμφωνία του με την Κυβέρνηση και προχώρησε προς το βόρειο Νταρφούρ. Ο Μινάουι δήλωσε πως ο κόσμος του δεν υποστήριζε πλήρως την Συμφωνία του Μαΐου. Τον Μάιο του 2008 μέλη της ομάδας του απόσπάστικαν δημιουργώντας την SLM-Unity.

Τον Δεκέμβριο του 2010 δήλωσε από τη Τζούμπα του Νότιου Σουδάν πως η Συμφωνία του Μαΐου είχε αποτύχει πλήρως και δήλωσε έτοιμος να ξεκινήσει νέες μάχες κατά της Κυβέρνησης. Τον Ιανουάριο του 2011, σύμφωνα με τις ένοπλες δυνάμεις του Σουδάν, μαχητές του Απελευθερωτικού Στρατού του Σουδάν που ήταν πιστές στον Μινάουι μαζί με άνδρες του JEM έστησαν ενέδρα σε άνδρες του στρατού του Σουδάν Στις 25 Ιανουαρίου η κοινή ειρηνευτική αποστολή των Ηνωμένων Εθνών και της Αφρικανικής Ένωσης (UNAMID) επιβεβαίωσε πως το μέρος του SLA υπό την ηγεσία του Μινάουι ξεκίνησε ξανά συγκρούσεις με το στρατό του Σουδάν.

Τον Μάιο του 2021, ο Minni Minnawi διορίστηκε κυβερνήτης του Νταρφούρ.

## Παραπομπές


Κατηγορία:Πολιτικοί του Σουδάν
Άγιος Ανδρέας (Πατήσια)

*Για τη μεσαιωνική εκκλησία του Αγίου Ανδρέα στα [[Κάτω Πατήσια]] στην Αθήνα, δείτε [[Άγιος Ανδρέας (Κάτω Πατήσια)|αυτό το άρθρο]].*

Ο **Άγιος Ανδρέας** είναι μεσαιωνική εκκλησία στην Αττική. Βρίσκεται κοντά στην πλατεία Αμερικής επί της οδού Λευκωσίας. Χρονολογείται από το δεύτερο μισό του 16ου αιώνα. Παλαιότερα αποτελούσε το καθολικό μονυδρίου, το οποίο ήταν μετόχι της μονής της Αγίας Φιλοθέης της Αθηναίας, στην Αθήνα.  

Ο ναός είναι ρυθμού βασιλικού, τρίκλιτος. Είχε ξύλινη στέγη, και στο εσωτερικό του βρίσκονται έξι μαρμάρινοι κίονες. Κάτω από το δάπεδο διακρίνονται τάφοι. 

Μπροστά στο τέμπλο του ναού σώζεται μέχρι σήμερα η κολόνα, όπου λέγεται ότι μαρτύρησε η Αγία Φιλοθέη το 1588, αφού υπέστη βασανιστήρια από τους Τούρκους. Ενταφιάστηκε στη δεξιά πλευρά του βήματος του Αγίου Ανδρέα, αλλά αργότερα μεταφέρθηκε στη Μητρόπολη Αθηνών. 

Το εκκλησάκι αναστηλώθηκε το 1942 από τον Αναστάσιο Ορλάνδο και αγιογραφήθηκε από τον αγιογράφο Φώτη Κόντογλου. 

Λέγεται πως χτίστηκε πάνω στα ερείπια αρχαίου ναού, καθώς υπάρχουν πολλά σπαράγματα γύρω και μέσα στον Ναό.

## Παραπομπές


## Πηγές
* 
*Καμπούρογλου Δημήτριος, *Μνημεία της ιστορίας των Αθηναίων /  δημοσιευόμενα υπό Δημητρίου Γρ. Καμπούρογλου*, Τόμος 1, Αλ. Παπαγεωργίου, Αθήνα: 1889, σ. 151
* Καμπούρογλου Δημήτριος, *Αθηναϊκόν Αρχοντολόγιον / Α', Οι Άρχοντες Μπενιζέλοι*, Ιω. Ν. Σιδέρη, Αθήνα: 1921, σ. 80
*

Ανδρεας Πατησια
Αγία Παρασκευή (Πατήσια)

Η **Αγία Παρασκευή** είναι μεσαιωνική εκκλησία στην Αττική. Βρίσκεται στα Πατήσια, επί της οδού Ευγενίου Καραβία και μέσα σε κτήμα. Οι τοίχοι του παλαιού ναού διατηρούνται μέχρι ύψος 80 εκατοστών, ενώ τα υψηλότερα μέρη έχουν ανακαινιστεί. Η κόγχη του ιερού είναι ημιεξάγωνη.
## Πηγές
* 

Κατηγορία:Εκκλησίες στην Αθήνα
Άγιος Νικόλαος (Πατήσια)

Ο **Άγιος Νικόλαος** είναι μεσαιωνική εκκλησία στην Αττική. Βρίσκεται στο κέντρο της ομώνυμης συνοικίας της Αθήνας επάνω στην οδό Αχαρνών. Σήμερα είναι τελείως ανακαινισμένος. Κοντά στην είσοδο φαίνεται ένα κομμάτι από τον παλαιό ναό.
## Πηγές
* 

Νικολαος Πατησια
Πατησια
Άγιος Ανδρέας (Κάτω Πατήσια)

*Για το μεσαιωνικό εκκλησάκι του Αγίου Ανδρέα στην [[Πλατεία Αμερικής]] στην Αθήνα, δείτε [[Άγιος Ανδρέας (Πατήσια)|αυτό το άρθρο]].*

Ο **Άγιος Ανδρέας** είναι μεσαιωνική εκκλησία στην Αττική. Βρίσκεται στα Κάτω Πατήσια κοντά στην παλιά σιδηροδρομική γραμμή Κηφισιάς. Είναι ρυθμού βασιλικής, μονόκλιτος, καμαροσκέπαστος. Η κόγχη του ιερού είναι ημιεξαγωνική. 

## Παραπομπές

## Πηγές
* 

Ανδρεας Κατω Πατησια
Γέρο Τόμας

Ο **Γέρο Τόμας** (στα Εσθονικά:Vana Toomas) είναι ένα από τα σύμβολα της πρωτεύουσας της Εσθονίας, Τάλιν. 

Πρόκειται για ένα χάλκινο ανεμοδείκτη, που έχει την μορφή ενός ηλικιωμένου πολεμιστή και βρίσκεται στην κορυφή του πύργου (κωδωνοστασίου) του δημαρχείου της πόλης. 

Λέγεται ότι ο Τόμας ήταν ένας νεαρός αγρότης που κέρδισε σε ένα αγώνα τοξοβολίας, που είχε οργανωθεί από τη γερμανική αριστοκρατία του Τάλιν εκείνης της εποχής. Για να τον τιμήσουν λοιπόν οι συμπατριώτες του και καθώς δεν μπορούσε να πάρει το βραβείο, επειδή προερχόταν από χαμηλή κοινωνική τάξη, τον τοποθέτησαν φύλακα του Τάλιν για όλη του τη ζωή. Όταν μετά το θάνατο του τοποθετήθηκε ο ανεμοδείκτης με την μορφή του στο δημαρχείο, οι γονείς έλεγαν στα παιδιά τους ότι ο γέρο Τόμας έβλεπε από ψηλά ποια παιδιά ήταν καλά και άφηνε γλυκά κάτω από το μαξιλάρι τους. 

Ο πρώτος ανεμοδείκτης με τη μορφή του γέρο Τόμας κατασκευάστηκε το 1530. Στη διάρκεια του βομβαρδισμού του Τάλιν από τη σοβιετική αεροπορία τον Μάρτιο του 1944, το δημαρχείο της πόλης χτυπήθηκε. Το κατεστραμμένο κωδωνοστάσιο κατασκευάστηκε ξανά κι ένας καινούριος ανεμοδείκτης με τη μορφή του γέρο Τόμας τοποθετήθηκε το 1952. Σαράντα τέσσερα χρόνια αργότερα το κωδωνοστάσιο επιδιορθώθηκε και πάλι κι ένας τρίτος γέρο Τόμας τοποθετήθηκε στην κορυφή για να φυλάει το Τάλιν. Σήμερα ο αυθεντικός ανεμοδείκτης φυλάσσεται στο δημαρχείο και ο δεύτερος εκτίθεται στο Μουσείο της πόλης του Τάλιν.

Κατηγορία:Κτίρια και κατασκευές στην Εσθονία
Κατηγορία:Τάλιν
Άγιος Χαράλαμπος (Πολύγωνο)

Ο **Άγιος Χαράλαμπος Πολυγώνου** είναι παλιά εκκλησία στην περιοχή της Αττικής. Χρονολογείται από τον 18ο ή αρχές του 19ου αιώνα. Βρίσκεται ανατολικά του ναού των Παμμεγίστων Ταξιαρχών στο Πεδίο του Άρεως. Είναι μικρή εκκλησία ρυθμού βασιλικού καμαροσκέπαστη με ημιεξαγωνική αψίδα. Διατηρεί την παλιά αγιογραφία της Πλατυτέρας.

Ο ιερός ναός έχει αγιογραφίες από τον Φώτη Κόντογλου, ο ζωγράφο, αγιογράφο και λογοτέχνη από το Αϊβαλί.

## Παραπομπές

## Πηγές
* 
* Ε. Δίτσα,  Άγιος Χαράλαμπος Πεδίου Άρεως – Το στολίδι της τέχνης του Κόντογλου, Διακόνημα - http://www.diakonima.gr/2021/02/09/%CE%AC%CE%B3%CE%B9%CE%BF%CF%82-%CF%87%CE%B1%CF%81%CE%AC%CE%BB%CE%B1%CE%BC%CF%80%CE%BF%CF%82-%CF%80%CE%B5%CE%B4%CE%AF%CE%BF%CF%85-%CE%AC%CF%81%CE%B5%CF%89%CF%82-%CF%84%CE%BF-%CF%83%CF%84%CE%BF/

Χαραλαμπος Πολυγωνο
Άγιος Λουκάς (Πατήσια)

Ο **Άγιος Λουκάς** ήταν μεσαιωνική εκκλησία στην Αττική. Βρισκόταν στα Πατήσια, εκεί όπου σήμερα είναι θεμελιωμένος νεότερος ναός. Τα ερείπια που ανακαλύφθηκαν ανήκαν σε μεγάλο ναό, του οποίου οι πτέρυγες ήταν επιστρωμένες με ψηφιδωτό, ενώ το ενδιάμεσο κλίτος ήταν επιστρωμένο με μάρμαρα από τον Υμηττό. Σήμερα η εκκλησία αυτή δεν υπάρχει.

## Βιβλιογραφία
* Πιτάκης Κυριάκος: *Αρχαιολογική Εφημερίδα Γ*', σελ. 1884
* Καμπούρογλου Δημήτριος: *Ιστορία των Αθηναίων ΙΙ*, σελ. 208
## Πηγές
* 
## Εξωτερικοί σύνδεσμοι
* Ιστορία του Ναού από την επίσημη ιστοσελίδα της ενορίας

Λουκας Πατησια
Σάκης Μπουλάς

Ο **Σάκης Μπουλάς** (Κιλκίς, (25 Σεπτεμβρίου 1954 - Αθήνα, 21 Φεβρουαρίου 2014) ήταν Έλληνας ηθοποιός, στιχουργός, επιχειρηματίας, ερμηνευτής και παρουσιαστής. Έγινε γνωστός από την συμμετοχή του στις σειρές 10 λεπτά κήρυγμα, Σαββατογεννημένες και Πενήντα Πενήντα.

## Βιογραφία
Η καταγωγή του ήταν από τον Πειραιά, όπου και μεγάλωσε. Όταν ήταν μικρός, οι γονείς του τον παρότρυναν να γίνει δικηγόρος λόγω της άνεσης που παρουσίαζε στον λόγο, ωστόσο αυτός επέλεξε το τραγούδι και την ηθοποιία. Παλαιότερα ήταν ιδιοκτήτης καταστήματος με έπιπλα. Είχε, επίσης, πει πως δεν του άρεσε ο γάμος καθώς έτσι αιχμαλωτίζεται η ανεξαρτησία του.

Τους τελευταίους μήνες της ζωής του αντιμετώπιζε με μεγάλη αξιοπρέπεια και γενναιότητα καρκίνο του πνεύμονα, από τον οποίο και πέθανε στις 21 Φεβρουαρίου 2014 στο νοσοκομείο Υγεία, σε ηλικία 59 ετών. Στην κηδεία του, η οποία πραγματοποιήθηκε την επομένη του θανάτου του στο Κοιμητήριο Μελισσίων, παρέστησαν πολλές προσωπικότητες της υποκριτικής, της μουσικής σκηνής, αλλά και απλός κόσμος. Τα τελευταία χρόνια της ζωής του, επίσης, διατηρούσε δεσμό με την ηθοποιό και πρώην μοντέλο Αλεξάνδρα Ούστα.

## Τραγουδιστής
Ο Σάκης Μπουλάς ήταν παράλληλα και τραγουδιστής, συμμετέχοντας σε πολλούς δίσκους όπως στους «Ανεπίδοτα Γράμματα» του Μιχάλη Γρηγορίου με την Αφροδίτη Μάνου, «Καντάτα για τη Μακρόνησο» - Θάνου Μικρούτσικου, «Λουκιανού διάλογοι» - Μίμη Πλέσσα, «Αχαρνής» του Διονύση Σαββόπουλου κ.ά. Είχε κάνει και τους παρακάτω προσωπικούς του δίσκους:

* *Μπουλάς-Ελλάς* (1986)
* *Ali Baba* (maxi single) (μουσική Μιχάλης Ρακιντζής) (1987)
* *Ας πρόσεχες* (album) (όλο το άλμπουμ είναι σε μουσική του Μιχάλη Ρακιντζή) (1987)
* *Ζαμανφού* (1992)
* *Έκθεση ιδεών*, με τον Γιάννη Ζουγανέλη (2000)

Είχε συνεργαστεί πάνω από 12 χρόνια με τον Θάνο Μικρούτσικο και κατ' αυτή την περίοδο ταξίδεψε σε διάφορες χώρες όπως Αυστρία, Γερμανία, Αγγλία, Σκωτία, Βέλγιο και Κύπρο.

Υπήρξε ένας από τους ιδρυτές του πρώτου μουσικού καφενείου με το όνομα «Σούσουρο», μαζί με τους Γιάννη Ζουγανέλη, Νικόλα Άσιμο, Θάνο Αδριανό και Περικλή Χαρβά, όπου για πρώτη φορά συνδυάστηκε μουσική με θέατρο και διάφορα χάπενιγκ. Παρόμοια δουλειά έγινε αργότερα στο *Αχ Μαρία*, όπου και πάλι υπήρξε ένας από τους βασικούς πρωταγωνιστές με τον Βασίλη Παπακωνσταντίνου, Γιάννη Ζουγανέλη κ.ά. Είχε τραγουδήσει σε πολλές μουσικές σκηνές και συναυλίες συνεργαζόμενος χρόνια με τους Βασίλη Παπακωνσταντίνου, Γιάννη Ζουγανέλη, Τάνια Τσανακλίδου, Βλάση Μπονάτσο, Λαυρέντη Μαχαιρίτσα, Αντώνη Μιτζέλο, Δημήτρη Σταρόβα κ.ά. αλλά και με τον Διονύση Σαββόπουλο.

## Στιχουργός
Ως στιχουργός είχε κάνει μεγάλη καριέρα καθώς συνεργάστηκε με πολλούς καλλιτέχνες. Είχε γράψει στίχους για τραγούδια του Γιάννη Ζουγανέλη, του Λαυρέντη Μαχαιρίτσα (Τερμίτες) κ.α. και σε πολλά τραγούδια που είχε ερμηνεύσει ο ίδιος.

## Κινηματογράφος

## Παραπομπές


Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Ιερός ναός Παμμεγίστων Ταξιαρχών Πεδίου Άρεως

Ο ιερός ναός **Παμμεγίστων Ταξιαρχών Πεδίου Άρεως** είναι μεσαιωνική εκκλησία στην Αττική. Χρονολογείται από τον 16ο ή 17ο αιώνα. Βρίσκεται στο Πεδίο του Άρεως κοντά στο μνημείο των Ιερολοχιτών. Πρόκειται για ναό σταυροειδή με καμάρα κυλινδρική αντί για τρούλο. Είναι κτισμένος επάνω στα θεμέλια παλαιότερου ναού. Έξω από τον ναό υπάρχει μαρμάρινο επιστύλιο διακοσμημένο με ανάγλυφα.
## Βιβλιογραφία
* Orlandos Anastasios, *Byzantinische Zeitschrift*, 1930, XXX 582
## Πηγές
* 

Κατηγορία:Εκκλησίες στην Αθήνα
Δημήτριος Τρούπκος

Ο **Δημήτριος Τρούπκος** ή **Τράπκος** ήταν οπλαρχηγός της Ελληνικής Επανάστασης του 1821 από την Έδεσσα Πέλλας.

## Βιογραφικά στοιχεία
Ο Δημήτριος Τρούπκος γεννήθηκε στα τέλη του 18ου αιώνα στην Έδεσσα. Καταγόταν από παλαιά οικογένεια της Έδεσσας. Συμμετείχε στην Ελληνική επανάσταση του 1821 ως οπλαρχηγός, τόσο στη Νάουσα, όσο και στη Νότια Ελλάδα. Πήρε μέρος σε πολλές μάχες κατά τη διάρκεια της επανάστασης, ως οπλαρχηγός, επικεφαλής σώματος. Κατατάχθηκε στη Β΄ τάξη υπαξιωματικών του Ελληνικού στρατού.

## Αναφορές
* Γεώργιος Χ. Χιονίδης: ''Οι εις τα μητρώα των αγωνιστών του 1821, αναγραφόμενοι Μακεδόνες'', Εταιρεία Μακεδονικών Σπουδών, Θεσσαλονίκη
* Κωνσταντίνος Γ. Σταλίδης: «Δημήτριος Τρούπκος, ένας Εδεσσαίος Αγωνιστής του 1821», *Εδεσσαϊκά Χρονικά*, Ε΄ τεύχος, Έδεσσα 1973

Κατηγορία:Οπλαρχηγοί του 1821
Κατηγορία:Έλληνες υπαξιωματικοί του στρατού ξηράς
Η εξαίρεση επιβεβαιώνει τον κανόνα

**Η εξαίρεση επιβεβαιώνει τον κανόνα** είναι μια φράση η οποία αποτελεί ουσιαστικά εφαρμογή της αρχής αποκλειόμενου μέσου. Η φράση δηλώνει ότι (σχετικά με μία κατάσταση πραγμάτων) είναι γνωστή ή δεδομένη μία ειδική συνθήκη (η εξαίρεση) που αν και μόνο αν ικανοποιείται τότε ισχύει Α, και συνεπώς όταν δεν ικανοποιείται η ειδική συνθήκη τότε ισχύει "όχι-Α". Η αρχική προέλευση της είναι η λατινική έκφραση *exceptio probat regulam in casibus non exceptis* (η εξαίρεση αποδεικνύει τον κανόνα για τις περιπτώσεις εκτός εξαίρεσης) που είχε προταθεί ως νομική αρχή από τον Κικέρωνα. 

Η φράση συνήθως χρησιμοποιείται με λανθασμένη σημασία. Παραδείγματα σωστής χρήσης:
*Το γεγονός ότι ένας φαντάρος μπορεί με έγγραφη άδεια εξόδου από το διοικητή να βγει εκτός στρατοπέδου (εξαίρεση) "αποδεικνύει" ότι χωρίς ειδική άδεια είναι υποχρεωμένος να είναι εντός στρατοπέδου (κανόνας).
*Μια πινακίδα που απαγορεύει το παρκάρισμα τις εργάσιμες μέρες και ώρες από 08:00 ως 13:00 (εξαίρεση) αποδεικνύει ότι το παρκάρισμα επιτρέπεται τις υπόλοιπες ώρες (κανόνας).

Παραδείγματα λανθασμένης χρήσης:
*Κάποιος ισχυρίζεται ότι *"πάντα ισχύει ότι όταν Α τότε συνεπάγεται Β"*. Κάποιος άλλος του αντιτείνει ότι *"εδώ όμως έχουμε μια συγκεκριμένη περίπτωση όπου ισχύει το Α και δεν ισχύει το Β"*. Ο πρώτος του απαντά *"η εξαίρεση επιβεβαιώνει τον κανόνα"*.
*Ο ισχυρισμός ότι *"όλοι οι [[Κύκνος (πτηνό)|κύκνοι]] είναι λευκοί"*, δεν επιβεβαιώνεται όπως θα συνεπαγόταν η συνήθης λανθασμένη χρήση της έκφρασης, αλλά αντίθετα καταρρίπτεται λόγω της ύπαρξης και μαύρων κύκνων.

## Χρήση σε άλλες γλώσσες

Σε όλες τις παρακάτω γλώσσες η έκφραση έχει την έννοια "Η εξαίρεση (που) επιβεβαιώνει τον κανόνα" ή "Οι εξαιρέσεις (που) επιβεβαιώνουν τον κανόνα":

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## παραπομπές


Κατηγορία:Λατινικές φράσεις
Κατηγορία:Γνωστική αδράνεια
Αρχαιολογικό Μουσείο Βόλου

Το **Αρχαιολογικό Μουσείο Βόλου**, γνωστότερο ως **Αθανασάκειο Αρχαιολογικό Μουσείο Βόλου**, είναι το κεντρικό αρχαιολογικό μουσείο του νομού Μαγνησίας και ταυτόχρονα ένα από τα παλαιότερα μουσειακά ιδρύματα, κτισμένο σε νεοκλασικό ρυθμό, χάρη στη δωρεά του ομογενούς Αλέξιου Αθανασάκη, με καταγωγή από την Πορταριά Πηλίου. Διοικητικά το μουσείο ανήκει στη ΙΓ' Εφορεία Προϊστορικών και Κλασικών Αρχαιοτήτων Βόλου, υπηρεσιακή μονάδα του Υπουργείου Πολιτισμού σε ό,τι σχετίζεται με τις προϊστορικές και κλασικές αρχαιότητες του νομού.

## Εκθέσεις
μικρογραφία|300px|αριστερά|Έκθεση νεολιθικών αντικειμένων του Αρχαιολογικού Μουσείου Βόλου
Ο επιτύμβιες γραπτές στήλες της Δημητριάδας, επιτύμβια ανάγλυφα της ελληνιστικής περιόδου που φέρουν έντονα ίχνη χρώματος, προϊόντα των ανασκαφών του Α.Σ. Αρβανιτόπουλου, έγιναν η πρώτη μουσειακή συλλογή που στέγασε το μουσείο.

Οι στήλες υπήρξαν το κεντρικό θέμα της επανέκθεσης του Δ. Ρ. Θεοχάρη το 1961, μαζί με ευρήματα μυκηναϊκών θέσεων και ευρήματα της κλασικής και ελληνιστικής περιόδου. Βασιζόμενος σε διαφορετικό πλαίσιο που αναδείκνυε τον εκπαιδευτικό ρόλο της μουσειακής συλλογής, ο Γ. Χουρμουζιάδης αφαίρεσε τους υαλοπίνακες των προθηκών προκειμένου να διαμορφωθεί άμεση σχέση θεατή και εκθέματος και ταυτόχρονα διαμόρφωσε συλλογές ευρημάτων ανάλογα με την κοινωνική τους αξία.

Μετά τη διαμόρφωση νέων κτηριακών εγκαταστάσεων και την επανέκθεση του 2004, το μουσείο φιλοξενεί αρχαιολογικά ευρήματα από το νομό Μαγνησίας, από την παλαιολιθική περίοδο έως τους ρωμαϊκούς χρόνους, ενώ παράλληλα γίνονται περιοδικές εκθέσεις με νέα ευρήματα ανασκαφών ή αφιερώματα σε σημαντικά πρόσωπα της Θεσσαλίας.
Η δημιουργία του Διαχρονικού Μουσείου Λάρισας, το 2015, στο λόφο "Μεζούρλο", της Λάρισας, ήρθε να συμπληρώσει τους χώρους παρουσίασης των αρχαιολογικών ευρημάτων της Θεσσαλίας, ως το κεντρικό αρχαιολογικό μουσείο της και παράλληλα ένα από τα δέκα μεγαλύτερα της χώρας.

## Παραπομπές σημειώσεις


## Έκθεση φωτογραφιών

File:Archaeological Museum of Volos.jpg|
File:Archaelogical Museum of Volos 3.jpg|
File:Archaelogical Museum of Volos 4.jpg|
File:Archaelogical Museum of Volos 5.jpg|
File:Archaelogical Museum of Volos 6.jpg|
File:Archaeological Museum Volos Neolithic clay figurines 01.jpg|


## Εξωτερικοί σύνδεσμοι
* Κωνσταντίνος Βουζαξάκης «Αθανασάκειο Αρχαιολογικό Μουσείο Βόλου» , από την ιστοσελίδα "Οδυσσεύς", του Υπουργείου Πολιτισμού.

Βολου
Κατηγορία:Βόλος
799 Γκουντούλα

Η **Γκουντούλα (Gudula)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,088. Ανακαλύφθηκε το 1915 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Γκουντούλα εκτιμάται σε 43,64 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0704.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουντουλα
Νικολάι Γιεζόφ

Ο **Νικολάι Ιβάνοβιτς Γιεζόφ** (ρωσ.: Николай Ивaнович Ежов, ΔΦΑ:[nʲɪkɐˈlaj  jɪˈʐof] 1 Μάιου, 1895 &ndash; 4 Φεβρουαρίου, 1940) ήταν σοβιετικός στρατιωτικός και πολιτικός που έφτασε στα ανώτατα κλιμάκια του μπολσεβίκικου κόμματος. Την περίοδο 1936-1940 ήταν επικεφαλής της NKVD και υπό την καθοδήγησή του έλαβαν χώρα οι σταλινικές εκκαθαρίσεις κατά την περίοδο 1936-39.

## Βιογραφία
Ο Νικολάι Γιεζόφ γεννήθηκε την 1η Μαΐου 1895 στην Αγία Πετρούπολη. Εντάχθηκε σε νεαρή ηλικία στο κόμμα των Μπολσεβίκων (ΠΚΚ) και συμμετείχε στην Οκτωβριανή επανάσταση μέσα από τις τάξεις του Κόκκινου Στρατού. Τα χρόνια που ακολούθησαν ανήλθε σε ηγετικές θέσεις του ΠΚΚ, κερδίζοντας την εμπιστοσύνη του Στάλιν. Το 1936 τέθηκε με εντολή του Στάλιν επικεφαλής της NKVD (Λαϊκό Κομισαριάτο Εσωτερικών Υποθέσεων της Σοβιετικής Ένωσης) αντικαθιστώντας τον Γκένριχ Γιάκοντα.

Στην ηγεσία της NKVD έμεινε μέχρι το 1940. Το δεύτερο μισό της θητείας του συνέπεσε με την περίοδο των σταλινικών εκκαθαρίσεων. 
Η ηγεμονία του ήταν ενίοτε γνωστή και ως "Γιεζόβσινα" (ρωσικά:Ежовщина), ή  "Περίοδος Γιεζόφ" ή επίσης η  "Περίοδος του σκαντζόχοιρου," αφού η λέξη "γιoζ"  (ρωσικά:ёж) σημαίνει τον σκαντζόχοιρο.

Τον Οκτώβριο του 1937 με διατάγματα του Γιεζόφ ξεκίνησαν οι συλλήψεις σοβιετικών πολιτών με την κατηγορία της κατασκοπείας υπέρ καπιταλιστικών χωρών, αντεπαναστατικής και τρομοκρατικής δράσης και υπονόμευσης του έργου της Σοβιετικής Ένωσης. Οι συλλήψεις και οι καταδίκες ακόμα και σε θάνατο κορυφώθηκαν κατά το 1938. Το 1939 οι διώξεις μειώθηκαν και στα τέλη του ίδιου έτους τα διατάγματα του Γιεζόφ αποσύρθηκαν.

Στις 12 Δεκεμβρίου 1937 εξέδωσε το διάταγμα 50215 της NKVD με τίτλο "Ελληνική Επιχείρηση" που ήταν το έναυσμα των διώξεων κατά των Ελλήνων που ζούσαν στη Σοβιετική Ένωση.

Ο Γιεζόφ τελικά έπεσε και αυτός θύμα των σταλινικών εκκαθαρίσεων. Στις αρχές του 1940 συνελήφθη και εκτελέστηκε στις 4 Φεβρουαρίου ως αντεπαναστάτης και υπονομευτής της ΕΣΣΔ. Στην ηγεσία της NKVD αντικαταστάθηκε από τον Λαβρέντι Μπέρια.

## Παραπομπές


## Δείτε επίσης
* Ελληνική επιχείρηση της Εν Κα Βε Ντε

## Βιβλιογραφία

* Μάριος Μαρκοβίτης "Όχι, δεν είμαι εχθρός του Λαού", Εκδόσεις Επίκεντρο, Θεσσαλονίκη 2017
* Νίκος Παπαδάτος, "Ο Μπεζεντάκος μας άφησε γεια", Εκδόσεις ΚΨΜ, Αθήνα 2021

Κατηγορία:Σοβιετικοί πολιτικοί
Κατηγορία:Θύματα της Μεγάλης Εκκαθάρισης
800 Κρεσμάνια

Η **Κρεσμάνια** (*Kressmannia*) είναι αστεροειδής ο οποίος περιφέρεται στην εσωτερική περιοχή της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,311. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη,και πήρε το όνομά της από τον Α. Κρέσμαν (A. Kressmann), εκ των ιδρυτών του Αστεροσκοπείου της Χαϊδελβέργης. Η Κρεσμανία ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Κρεσμάνιας εκτιμάται σε 15,8 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,160. Η Κρεσμάνια περιστρέφεται γύρω από τον εαυτό της μία φορά κάθε 4 ώρες και 28 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Κρεσμανια
802 Επυάξα

Η **Επυάξα (Epyaxa)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,522. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Η Επυάξα ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Τα φυσικά χαρακτηριστικά της Επυάξας είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Επυαξα
Γέφυρα Φάλαρης

Η λίθινη τοξωτή **γέφυρα της Φάλαρης** βρίσκεται στον άξονα Διλινάτα - Φάλαρη - Δρακάτα  και αποτελεί  διαδημοτικό δρόμο που συνδέει τους πρώην Δήμο Αργοστολίου με το Δήμο Πυλαρέων στο Νομό Κεφαλληνίας. 

Η γέφυρα ονομάζεται από τους ντόπιους "του Μαρίνου" και κατασκευάστηκε από τον Λοχαγό Τζων Πιττ Κέννεντυ στα πλαίσια του προγραμματισμού εργασιών για το 1824 του τοποτηρητή της Κεφαλονιάς  Συνταγματάρχη Καρόλου Ιακώβου Νάπιερ και αποτελούσε μέρος του επαρχιακού οδικού δικτύου του νησιού, μέχρι τον "παροπλισμό" της το 2008, με την κατασκευή σύγχρονης και την λειτουργία του νέου δρόμου της Φάλαρης.  Εκτός από το γεφύρι του Μαρίνου, "στο δρόμο της Φάλαρης" υπήρχαν ακόμα 2 πέτρινα τοξωτά γεφύρια, βορειότερα, από τα οποία το πρώτο ανατινάχθηκε στην κατοχή  από του Ιταλούς και στη θέση του χτίστηκε ένα καινούριο με το νέο δρόμο, ενώ το δεύτερο γεφύρι σώζεται στην άκρη του δρόμου παροπλισμένο, πλησίον στα ερείπια ενός πανδοχείου που χρονολογείται την εποχή που χαράχτηκε ο αγγλικός δρόμος.    
Ο νέος δρόμος ξεκινάει από το Δ.Δ. Διλινάτων Αργοστολίου και καταλήγει στον οικισμό Μακρυώτικα στην Πύλαρο και είναι, στο μεγαλύτερο μέρος του, σύγχρονος αυτοκινητόδρομος διπλής κατεύθυνσης με οδοσήμανση και ανακλαστήρες οδοστρώματος. Ο δρόμος είναι χαραγμένος σε μεγάλο μέρος του πάνω στο παλαιότερο αγγλικό, που ακολουθούσε την πορεία ενός αρχαιότερου μονοπατιού που εξυπηρετούσε την συγκοινωνία στο εσωτερικό του νησιού. 

Και τα 2 σωζόμενα γεφύρια έχουν κηρυχθεί μνημεία πολιτιστικά μνημεία από 1994  και είναι προσβάσιμα στους επισκέπτες από το νέο δρόμο.

## Πηγές

*E. Κοσμετάτου, "Αναφορά στους Δρόμους της Κεφαλονιάς", Εκδόσεις Κοργιαλένειου Μουσείου, 1991

Κατηγορία:Γέφυρες στην Ελλάδα
Κατηγορία:Περιφερειακή ενότητα Κεφαλληνίας
Αγία Γλυκερία (Γαλάτσι)

Ο **Ιερός Ναός Αγίας Γλυκερίας Γαλατσίου** είναι εκκλησία στο Γαλάτσι. Πρόκειται για τρίκλιτη σταυροειδή βασιλική μετά τρούλου αφιερωμένη στην Αγία Γλυκερία, πολιούχο του Γαλατσίου, και αποτελεί τον κεντρικό ναό της ενορίας Αγίας Γλυκερίας Γαλατσίου που υπάγεται στην Ιερά Αρχιεπισκοπή Αθηνών.

Ο σύγχρονος ναός άρχισε να χτίζεται το 1927 πάνω σε παλαιότερο καθολικό μονής, που σύμφωνα με τις πηγές υπήρχε στην περιοχή από τον 17ο αιώνα. Ήταν εκκλησία βασιλικού ρυθμού με τρούλο, μονόκλιτη με τυφλά τόξα στους κατά μήκος τοίχους. Ο νάρθηκας ήταν μεταγενέστερη προσθήκη, ενώ ο θόλος του είχε άξονα κάθετο προς εκείνον του κυρίως ναού. Η θεωρία ότι ο παλαιός ναός ανεγέρθηκε από την Αγία Φιλοθέη το 1590 δεν ευσταθεί, καθώς η Φιλοθέη πέθανε στις 19 Φεβρουαρίου 1589. 

Το 1847 ο Γάλλος μελετητής Πωλ Ντυράν απεικόνισε σε πέντε του σχέδια τοιχογραφίες κτιστού τέμπλου σε ναό μπροστά σε όμορφη εκκλησιά κοντά στην Αθήνα (près d' Athènes)» που θα μπορούσαν να αποδοθούν στον παλαιό ναό της Αγίας Γλυκερίας.

Τον Ιούνιο του 1892 έγινε πίσω από αχυρώνα που υπήρχε δίπλα στην εκκλησία μια μονομαχία με πιστόλια ανάμεσα στον γραμματέα της τουρκικής πρεσβείας Αλφρέντ Μπέη και τον υπίλαρχο Πιερράκο, στην οποία νίκησε ο πρώτος.

## Βιβλιογραφία
* Καμπούρογλου Δημήτριος, *Ιστορία των Αθηναίων*, Τόμος Β', σελ. 268
* Βίος Αγίας Γλυκερίας http://www.saint.gr/1573/saint.aspx

## Πηγές
* 
* Πάλλης, Γ. (2009). *Τοπογραφία του αθηναϊκού πεδίου κατά τη μεταβυζαντινή περίοδο. Οικισμοί, οδικό δίκτυο και μνημεία.* Θεσσαλονίκη: Κυριακίδης. σελ. 203-4
* Ιστοσελίδα του ιερού ναού http://agiaglykeriagalatsiou.blogspot.gr/

* Παλμός News https://www.palmosnews.gr/3281/arthrografia-sinentefkseis/to-en-falhro-epeisodion-kai-h-monomaxia-sthn-agia-glukeria/

Γλυκερια Γαλατσιου
Κατηγορία:Δήμος Γαλατσίου
Άγιος Γεώργιος (Γαλάτσι)

μικρογραφία|Γενική άποψη
μικρογραφία|Ο τρούλος
Ο **Άγιος Γεώργιος**, η επίσης λεγόμενη **Όμορφη Εκκλησία** ή **Ομορφοκκλησιά** είναι μεσαιωνική εκκλησία στην Αττική, γύρω από την οποία έχει χτιστεί η ομώνυμη συνοικία. Βρίσκεται στο Γαλάτσι, αρχικά στο κτήμα της οικογενείας Βεΐκου. Είναι κτισμένη επάνω σε αρχαιότερα θεμέλια, όπως μαρτυρούν παλαιοχριστιανικά γλυπτά και τείχη. Ο ναός αποτελείται από τρία μέλη: Τον κυρίως ναό, ένα παρεκκλήσι και έναν νάρθηκα.  

Ο κυρίως ναός χρονολογείται από τον 11ο αιώνα και είναι ρυθμού εγγεγραμμένου σταυροειδούς με τρούλο. Εσωτερικά είναι σκεπασμένος με τοιχογραφίες, όπως και ο νάρθηκας. Πρόκειται κυρίως για αγιογραφίες που απεικονίζουν το βίο του Αγίου Γεωργίου, από τη Παλαιά Διαθήκη.Το παρεκκλήσι κτίστηκε τον 13ο ή 14ο αιώνα, ενώ ο νάρθηκας είναι μεταγενέστερος και κτίστηκε τον 15ο ή 16ο αιώνα. 

Γύρω από το ναό βρέθηκαν αρχαία ευρήματα, και πιθανολογείται πως πλησίον του ναού υπάρχει αρχαίο νεκροταφείο. 

Σε μελέτη ανάπτυξης μετρό επί υπουργίας Γεώργιου Σουφλιά, αναφέρονταν ως σταθμός της γραμμής 4.

## Βιβλιογραφία
* Καμπούρογλους, Ιστορία των Αθηναίων, Τόμος Β', σελ 267
* Καμπούρογλους, Μνημεία ιστορίας των Αθηνών, Τόμος Α', σελ . 192, 310, 311
* Αναδρομάρης της Αττικής, σελ. 92
* Λαμπάκης, Δελτίο Χριστιανικής Αρχαιολογικής Εταιρείας, Τόμος Β', σελ. 41
* Ορλάνδος, Η όμορφη Εκκλησιά, Αθήναι 1921

## Πηγές
* 

## Εξωτερικοί σύνδεσμοι
* 
* Παρουσίαση της Ομορφοκκλησιάς από το ΕΘΝΙΚΟ ΙΔΡΥΜΑ ΕΡΕΥΝΩΝ / ΙΝΣΤΙΤΟΥΤΟ ΒΥΖΑΝΤΙΝΩΝ ΕΡΕΥΝΩΝ

## Παραπομπές

Γεωργιος Γαλατσι
Γαλατσι
Κατηγορία:Δήμος Γαλατσίου
Βραβεία Αμερικανικής Ακαδημίας Κινηματογράφου 2009

thumb|250px|82η Απονομή των Βραβείων της Αμερικανικής Ακαδημίας Κινηματογράφου.
Η **82<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες επιδόσεις στο χώρο του κινηματογράφου για το έτος 2009, έλαβε χώρα στις 7 Μαρτίου του 2010. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και μεταδόθηκαν στην αμερικανική τηλεόραση από το δίκτυο ABC. Την απονομή παρουσίασαν οι ηθοποιοί Άλεκ Μπάλντουιν και Στιβ Μάρτιν.

Το Ιούνιο του 2009 ο Πρόεδρος της Ακαδημίας Σιντ Γκάνις ανακοίνωσε ότι οι υποψηδιότητες για το βραβείο Καλύτερης Ταινίας θα είναι 10 και όχι πέντε όπως ήταν στις προηγούμενες απονομές.

Νικήτης της βραδιάς το φιλμ *[[The Hurt Locker]]* με έξι βραβεία, συμπεριλαμβανομένων και των βραβείων Καλύτερης Ταινίας και Σκηνοθεσίας για την Κάθριν Μπίγκελοου, η οποία έγινε η πρώτη γυναίκα σκηνοθέτης που κερδίζει το συγκεκριμένο βραβείο. Άλλοι νικητές οι ταινίες *[[Άβαταρ (ταινία)|Avatar]]* με 3 βραβεία και *[[Μονάκριβη]]* (Precious), *[[Ψηλά στον Ουρανό]]* (Up) και *[[Crazy Heart]]* με 2 βραβεία.

## Υποψηφιότητες και Νικητές
Οι υποψηφιότητες ανακοινώθηκαν στις 2 Φεβρουαρίου 2010. Οι ταινίες με τις περισσότερες υποψηφιότητες ήταν οι ''Άβαταρ'' και *The Hurt Locker* με 9 υποψηφιότητες. Η απονομή έγινε στις 7 Μαρτίου του 2010.

### Βραβεία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη γραφή.

### Τιμητικά Βραβεία
* Λορίν Μπακόλ
* Ρότζερ Κόρμαν
* Γκόρντον Γουίλις

### Περισσότερες Υποψηφιότητες και Βραβεία
Οι ταινίες με τις περισσότερες υποψηφιότητες:
* **Εννιά**: *[[Avatar (ταινία, 2009)|Avatar]]* και *[[The Hurt Locker]]*
* **Οκτώ**: *[[Άδωξοι Μπάσταρδη]]*
* **Έξι**: *[[Μονάκριβη]]* και *Ραντεβού στον αέρα*
* **Πέντε**: *[[Ψηλά στον Ουρανό]]*
* **Τέσσερις**: *[[District 9]]*, *Εννέα* και *[[Σταρ Τρεκ (ταινία)|Σταρ Τρεκ]]*
* **Τρεις**: *Μια κάποια εκπαίδευση*, *[[Crazy Heart]]*, *[[Η Πριγκίπισσα και ο Βάτραχος]]* και *Βασίλισσα Βικτωρία: Τα χρόνια της νιότης*
* **Δύο**: *[[Μια Σχέση Στοργής]]*, *[[Ο απίθανος κύριος Φοξ]]*, *Ανίκητος*, *Ο φανταστικός κόσμος του δρα Παρνάσους*, *[[Ο τελευταίος σταθμός (ταινία, 2009)|Ο τελευταίος σταθμός]]*, *Παράπλευρες απώλειες*, *Ένας σοβαρός άνθρωπος*, *[[Sherlock Holmes (ταινία, 2009)|Sherlock Holmes]]* και *[[Η Λευκή Κορδέλα]]*

Οι ταινίες με τα περισσότερα βραβεία:
* **Έξι**: *[[The Hurt Locker]]*
* **Τρία**: *[[Avatar (ταινία, 2009)|Avatar]]*
* **Δύο**: *[[Crazy Heart]]*, *[[Μονάκριβη]]* και *[[Ψηλά στον Ουρανό]]*

## Δείτε Επίσης
* Χρυσές Σφαίρες 2009

## Παραπομπές


## Εξωτερικοί σύνδεσμοι
* 

Οσκαρ
Κατηγορία:Τελετές απονομής βραβείων Όσκαρ
Βασιλική Κληματίου

Ο ιερός ναός **Βασιλικής Κληματίου**, υπήρξε μεσαιωνική εκκλησία στην Αττική. Βρίσκονταν στις παρυφές του Λυκαβηττού και ανακαλύφθηκε το 1888 μαζί με τάφους στην αυλή σπιτιού επί της οδού Τσακάλωφ αριθμός 26 στην Αθήνα. Το όνομα προέρχεται από την επιγραφή που βρέθηκε, και στην οποία αναφέρεται το όνομα του όσιου επισκόπου Κληματίου. Η επιγραφή βρίσκεται σήμερα στο Βυζαντινό και Χριστιανικό Μουσείο Αθηνών. Ο ναός βασιλικού ρυθμού χρονολογείτο από τις αρχές ή μέσα του 5ου αιώνα. 
## Πηγές
* Παρουσίαση της Βασιλικής Κληματίου από το ΕΘΝΙΚΟ ΙΔΡΥΜΑ ΕΡΕΥΝΩΝ / ΙΝΣΤΙΤΟΥΤΟ ΒΥΖΑΝΤΙΝΩΝ ΕΡΕΥΝΩΝ
* 

Κληματαριου
Ναός Αγίας Φιλοθέης

Ο ναός της **Αγίας Φιλοθέης** είναι εκκλησία στη Φιλοθέη Αττικής.

Ο Ιερός Ναός Αγίας Φιλοθέης ανεγέρθη το έτος 1936 μετά την ανακάλυψη της Κρύπτης της Αγίας Φιλοθέης, τόπο προσευχής της Αγίας.
*Επίσης βλέπε: [[Μετόχι Καλογρέζας]].*

## Παραπομπές


## Βιβλιογραφία
* Θ. Φιλαδελφεύς, *Ιστορία των Αθηνών*, τόμος Α', σελ. 205
* Δημήτριος Καμπούρογλου, *Αθηναϊκό Αρχοντολόγιο 1921*, σελ. 80, σημ. 2
## Πηγές
* 

Φιλοθεη Καλογρεζα
Άγιος Γεώργιος (Καλογρέζα)

Ο ναός του **Αγίου Γεωργίου** είναι μεσαιωνική εκκλησία στην Αττική. Βρίσκεται στην Καλογρέζα, κοντά στον ναό της Αγίας Φιλοθέης. Είναι μισοερειπωμένη εκκλησία βασιλικού ρυθμού, μονόκλιτη και καπαροσκέπαστη. Έχουν διασωθεί μόνο λίγα λείψανα από τις αγιογραφίες.

## Παραπομπές


## Πηγές
* 

Γεωργιος Καλογρεζα
Καλογρεζα
Σίπαν

Το **Σίπαν**, (κροατικά: *Šipan*) είναι νησί της Κροατίας στην Αδριατική Θάλασσα. Έχει έκταση 16,2  τ.χλμ. και 436 κατοίκους σύμφωνα με την απογραφή του 2001. Πρωτεύουσα του νησιού είναι το Σίπανσκα Λούκα με 237 κατοίκους. Ακόμη το Σίπαν είναι το μεγαλύτερο νησί του συμπλέγματος Ελαφίτι.

## Παραπομπές


Σίπαν
Σίλμπα

Το **Σίλμπα**, (κροατικά: *Silba*) είναι νησί της Κροατίας στην Αδριατική Θάλασσα. Έχει έκταση 14,3  τ.χλμ. και 265 κατοίκους σύμφωνα με την απογραφή του 2001. Πρωτεύουσα του νησιού είναι το Σίλμπα με 265 κατοίκους.

## Παραπομπές


Σίλμπα
Μούρτερ

Το **Μούρτερ** (κροατικά: *Murter*) είναι νησί της Κροατίας στην Αδριατική Θάλασσα. Έχει έκταση 17,6  τ.χλμ. και 5.060 κατοίκους σύμφωνα με την απογραφή του 2001. Πρωτεύουσα του νησιού είναι το Μούρτερ με 2.010 κατοίκους.

## Παραπομπές


Μουρτερ
ΤΠ Μαζεμπέ

Η **Του Πουισάν Μαζεμπέ** (γαλλικά: *Tout Puissant Mazembe*) είναι ποδοσφαιρικός σύλλογος από το Λουμπουμπάσι της Λαϊκής Δημοκρατίας του Κονγκό. Τα χρώματα της ομάδας είναι το λευκό και το μαύρο. Η έδρα της ομάδας είναι το Σταντ ΤΠ Μαζεμπέ, χωρητικότητας 18.500 θεατών.

Η ίδρυση της έγινε το 1939. Η ομάδα, παλαιότερα λεγόταν Ένγκλεμπερτ (Englebert) και την σεζόν 2009-2010 κατέλαβε την 1η θέση στο πρωτάθλημα της χώρας της. Η Μαζεμπέ έγινε γνωστή στο ευρύ κοινό το 2010, όταν και στα πλαίσια του Παγκοσμίου Κυπέλλου Συλλόγων νίκησε την βραζιλιάνικη Ιντερνασιονάλ, παίρνοντας έτσι την πρόκριση για τον τελικό της διοργάνωσης. Στον τελικό τέθηκε αντιμέτωπη με την ιταλική Ίντερ, γνωρίζοντας την ήττα με σκορ 0-3, και τερματίζοντας έτσι στην δεύτερη θέση της διοργάνωσης.

## Επιτυχίες
.

;Εγχώριες
***[[Πρωτάθλημα ποδοσφαίρου Λαϊκής Δημοκρατίας του Κονγκό|Πρωτάθλημα ΛΔ Κονγκό]]**
::Πρωταθλήτρια (16): 1966, 1967, 1969, 1976, 1987, 2000, 2001, 2006, 2007, 2009, 2011, 2012, 2013, 2014, 2016, 2017
***[[Κύπελλο Λαϊκής Δημοκρατίας του Κονγκό (ποδόσφαιρο ανδρών)|Κύπελλο ΛΔ Κονγκό]]**
::Κυπελλούχος (5): 1966, 1967, 1976, 1979, 2000
***Σούπερ Καπ ΛΔ Κονγκό**
::Νικήτρια (3): 2013, 2014, 2016

;Διεθνείς
***[[Παγκόσμιο Κύπελλο Συλλόγων]]**
::Φιναλίστ (1): 2010
***Αφρικανικό Κύπελλο Πρωταθλητριών / [[ΚΑΦ Τσάμπιονς Λιγκ]]**
::Νικήτρια (5): 1967, 1968, 2009, 2010, 2015
***[[ΚΑΦ Κονφεντερέισον Καπ]]**
::Νικήτρια (2): 2016, 2017
***Αφρικανικό Κύπελλο Κυπελλούχων** 
::Νικήτρια (1): 1980 
***[[ΚΑΦ Σούπερ Καπ]]**
::Νικήτρια (1): 2010, 2011

## Παραπομπές


## Εξωτερικοί σύνδεσμοι
*

Κατηγορία:Ιδρύσεις αθλητικών συλλόγων το 1939
Κατηγορία:Ιδρύσεις ποδοσφαιρικών ομάδων το 1939
Πέτρος Γ΄ Αντιοχείας

Ο Πατριάρχης **Πέτρος** ήταν ορθόδοξος Πατριάρχης της Αντιοχείας. Ανήλθε στον πατριαρχικό θρόνο το 1051, όταν διαδέχτηκε τον Ελευθέριο τον αγαθό, και τον διαδέχτηκε ο Ιωάννης Στ' το 1053. Άνδρας επιφανής στις πράξεις και τον λόγο. Έγραψε κατά των Λατίνων τα εξής συγγράμματα:
* *Λόγος καθ όν καιρόν εισήλθεν ο Ιταλός αργυρός ελέγξων τα ημέτερα*
* *Επιστολή τω αρχιεπισκόπω Γραδένσης ήτοι Ακυληίας, περί του κη εαυτόν οίεσθαι Πατριάρχην και περί αζύμων*
* *Επιστολαι δύο προς τον Πάπα Ρώμης Λέοντα τον Θ*'

## Πηγές
* 

Κατηγορία:Πατριάρχες Αντιοχείας
Κατηγορία:Ορθόδοξοι λόγιοι
Συμεών Β΄ Ιεροσολύμων

Ο **Συμεών Β΄** (; - 1105) διετέλεσε Πατριάρχης Ιεροσολύμων.
## Βιογραφικά στοιχεία
Διαδέχτηκε τον Μάρκο στον πατριαρχικό θρόνο το έτος 1093. Οι Σταυροφόροι όταν κατέλαβαν το 1099 την Ιερουσαλήμ, τον απεστέρησαν από τον θρόνο, εγκατέστησαν δε τον Φράγκο Αρνούλφο. 
## Συγγράμματα
Ο Συμεών Β' έγραψε πόνημα κατά αζύμων, το οποίο μνημονεύει ο Αλλάτιος. Αντίγραφά του φυλάγονται στην Βοδλεϊανή Βιβλιοθήκη με τον αριθμό 21 και στην βιβλιοθήκη του Λούγδουνου (Leyden) των Βαταβών. 
## Πηγές
* 

Σιμεών 02
Κατηγορία:Ορθόδοξοι λόγιοι
Λάπις λάζουλι

thumb|150px|Καθαρισμένο δείγμα λάπις λάζουλι.
Το **λάπις λάζουλι** είναι ημιπολύτιμο πέτρωμα. Κύριο συστατικό του είναι ο λαζουρίτης που ευθύνεται για το χαρακτηριστικό μπλε χρώμα του, που από αυτόν ονομάζεται μπλε αζούρ. Περιέχει επίσης ασβεστίτη και βολλαστονίτη, καθώς και μικρούς κρυστάλλους σιδηροπυρίτη, χάρη στους οποίους εμφανίζει μεταλλικές αναλαμπές. Η σκληρότητά του στην κλίμακα Μος είναι 5 - 5,5.

## Ετυμολογία
Ετυμολογικά, λάπις θα πει λίθος στα Λατινικά. Η δεύτερη λέξη προέρχεται από την περσική λέξη Λαζουάρ, που θα πει πάλι λίθος στα Περσικά. Τελικά το λάζουλι, έγινε η ρίζα των λέξεων azure, azzurro, azul, αζούρ, που στις διάφορες Ευρωπαϊκές γλώσσες θα πει γαλάζιο. Επομένως, Λάπις Λάζουλι είναι ο γαλάζιος λίθος. Στους αρχαίους Έλληνες, στους Ρωμαίους και στη Βίβλο, ο λάπις αναφέρεται ως σάπφειρος. Ο Θεόφραστος και ο Πλίνιος περιγράφουν τον σάπφειρο σαν λίθο που περιέχει σκόνη ή στίγματα χρυσού. Η περιγραφή αυτή αντιστοιχεί στο λάπις με τα χρυσαφί στίγματα του σιδηροπυρίτη. 

## Πολύτιμη πέτρα
Λόγω της σύνθεσής του, το λάπις λάζουλι είναι υλικό που μπορεί να αντιδράσει με απρόβλεπτο τρόπο κατά την κοπή του. Μόλις κοπεί, όμως, γυαλίζεται εύκολα. Εξαιτίας της υψηλής τιμής που έχουν τα καλύτερα δείγματα, κυκλοφορούν πολλές απομιμήσεις, το αντιπροσωπευτικότερο παράδειγμα των οποίων είναι το γερμανικό ή το ελβετικό λάπις (παράγεται από ίασπι βαμμένο με μπλε χρωστική, που όμως δεν παρουσιάζει τις αναλαμπές του σιδηροπυρίτη.

Υπάρχει επίσης τεχνητό λάπις λάζουλι, με χημική σύνθεση παρόμοια με τη φυσική. Στην περίπτωση αυτή όμως τα εγκλείσματα σιδηροπυρίτη είναι υπερβολικά κανονικά διευθετημένα και η πέτρα είναι πιο μαλακή. Το λάπις λάζουλι κοσμεί τη μάσκα του Τουταγχαμών και τους κίονες του Καθεδρικού της Αγίας Πετρούπολης.

## Δείτε επίσης
* Αζούρ

## Πηγές

* National Geographic - Ορυκτά του πλανήτη μας : Τόμος 37
* EM.Gems&Diamonds

Κατηγορία:Μεταμορφωσιγενή πετρώματα
Αγαπάνθια του κάρδου

Η **Αγαπάνθια του κάρδου** (*Agapanthia cardui*) είναι κολεόπτερο από την οικογένεια Cerambycidae και την υποοικογένεια Lamiinae. 
Το γένος Αγαπάνθια *(Agapanthia)* εκπροσωπείται στην Ευρώπη με 22 είδη
 από τα οποία εκτός από την Αγαπάνθια του κάρδου στην Ελλάδα συναντούμε περίπου τα μισά. 
Η *Agapanthia gemella* 
και η *Agapanthika nicosiensis*
είναι ενδημικές στην Κύπρο, 
η *Agapanthia probsti*
και η *Agapanthia cretica* είναι ενδημικές στην Κρήτη.

## Χαρακτηριστικά του ακμαίου
Το  κολεόπτερο αποκτά μήκος από επτά έως 13 χιλιοστόμετρα. Το σώμα είναι  μαύρο με ασθενείς μεταλλικές αποχρώσεις, αλλά γυαλίζει ελάχιστα. Έχει αραιό τρίχωμα από μακρές μαύρες τρίχες και λωρίδες με πολύ μικρές άσπρες ή κιτρινωπές κρεμ τρίχες (Εικ.&nbsp;5). 

Τα στοματικά μόρια δείχνουν όρθια προς τα κάτω.  Το τελευταίο άρθρο των γναθικών προσακτρίδων έχει τη μορφή αδραχτιού. Οι κεραίες είναι νηματοειδείς και μακρύτερες από το σώμα. Συνίστανται από δώδεκα άρθρα, πράγμα αρκετά ασυνήθιστο. Το πρώτο άρθρο της κεραίας είναι επίμηκες και ροπαλοειδές. Όπως κατά κανόνα στα Cerambycidae το δεύτερο άρθρο είναι αρκετά  μικρό. 
Τα ακόλουθα άρθρα των κεραιών έχουν από μια σειρά μακριών τριχών στην κάτω πλευρά (ορατό σε μεγέθυνση της Εικ.&nbsp;1). Οι βάσεις είναι άσπρες, τα τέλη είναι σκούρα, για αυτό το λόγο οι κεραίες φαίνονται δακτυλιοειδείς. Οι οφθαλμοί είναι νεφροειδείς και περιλαμβάνουν τη βάση των κεραιών από πίσω. 

Το πρόνωτο είναι λίγο πιο μακρύ παρά  φαρδύ, στην μπροστινή άκρη το ίδιο φαρδύ με την οπίσθια άκρη του κεφαλιού. Προς τα πίσω φαρδαίνει μόνο λίγο και στην οπίσθια άκρη είναι στενότερο από τα έλυτρα.  Έχει μια αραιά μεσαία λωρίδα, η οποία αρχίζει  πια στο κεφάλι και συνεχίζεται στα έλυτρα. Στις πλευρές του προνώτου εμφανίζεται από άλλη μια αραιά λωρίδα, που γίνεται ορατή μόνο από την πλευρά της (Εικ.&nbsp;2). 

Τα έλυτρα στενεύουν προς τα πίσω, πράγμα που δεν διακρίνεται εύκολα από πάνω. Κάθε έλυτρο τελειώνει σε αμβλύ άκρο. Κατά μήκος της ραφής των ελύτρων τρέχει μια άσπρη λωρίδα. 

Τα  πόδια είναι σχετικά κοντά και αδύνατα. Οι ταρσοί είναι  ψευδοτετραμερείς, καθώς το ένα από τα πέντε ταρσομερή είναι τόσο μικρό, που διακρίνεται δύσκολα. Το τρίτο ταρσομερές  είναι σχισμένο, και το τέταρτο ταρσομερές είναι κρυμμένο σε αυτό το σχίσιμο.

## Βιολογία
Η προνύμφη αναπτύσσεται σε πολλά διάφορα ποώδη φυτά, ιδιαίτερα στα σκιαδανθή. Ο βιολογικός κύκλος διαρκεί ένα χρόνο. Τα ακμαία γίνονται ορατά κατά την άνοιξη. Σκαρφαλώνουν και πετούν στα φυτά ξενιστές.

## Γεωγραφική εξάπλωση
Ο χώρος διαμονής του είδους δεν περιορίζεται στην Ευρώπη. Εξαπλώνεται από την Ισπανία μέχρι τη Μέση Ανατολή και πέριξ της Μαύρης Θάλασσας μέχρι το Ιράν. Υπάρχουν και αναφορές από τη Βόρεια Αφρική. Στα Βόρεια της Ευρώπης το είδος λείπει στη Μεγάλη Βρετανία , την Ολλανδία, τη Δανία, τις Βαλτικές χώρες και τις χώρες της Σκανδιναβίας.

## Πηγές
* H. Freude, K. W. Harde, G. A. Lohse: *Die Käfer Mitteleuropas*, Bd. 9. Spektrum Akademischer Verlag in Elsevier, München 1966, ISBN 3-827-40683-8
* Adolf Horion: *Faunistik der mitteleuropäischen Käfer, Bd. XII*. Überlingen-Bodensee 1974


Κατηγορία:κολεόπτερα